Long Tanid

SEJARAH PENEMPATAN KAMPUNG

Nama kampung Long Tanid ini diambil sempena dengan sebatang anak sungai yang mengalir dari puncak Gunung Buduk Balud ke Sungai Trusan yang berdekatan dengan hilir tapak lapangan kapal terbang di Long Semadoh.

Penempatan awal tapak asal atau asli kampung Long Tanid ialah di 'Ruma Tican Nanud' yang bermaksud 'Rumah yang ditinggalkan kerana banjir'. Penduduk pertama kampung Long Tanid semasa di 'Ruma Tican Nanud' ialah : Ganang Liau, Ukab Liau, Baru liun, Achang Balang, Langub Pengiran, Pur Tuie, Sakai Luun dan Sigar Lalung. Oleh kerana kampung mereka selalu banjir maka mereka pun berpindah ke 'Pun Apir', iaitu berdekatan dengan jambatan gantung yang menyeberangi sungai Trusan menghala ke lapangan padang kapal terbang.

Keluarga besar semasa di'Pun Apir' ialah Ganang Liau, Ukab Liau, Baru Liun, Achang Balang, Pur Tuie, Sigar Lalung, Riong Lalung dan Lakai Balang.Sementara Langub Pengiran berpindah ke 'Bang Menangang' dekat dengan kampung Long Semadoh Naseb dan Sakai Luun pula ke Long Beluyu. Mereka berkampung di'Pun Apir' selama lebih kurang 5 tahun, sebelum berpindah ke tapak kampung yang ada sekarang ini.

Tapak kampung yang ada sekarang ini mula-mula diterokai oleh Sinawat Tadem dan menantunya Berauk Taie. Pada masa itu, tempat ini adalah hutan belukar. Mereka telah membina sebuah 'Barar'(Pondok kecil) ditapak rumah mendiang Lizeh Sigar yang ada sekarang ini. Sekitar tahun 1959, Penduduk kampung 'Pun Apir' bergabung dengan keluarga Sinawat Tadem dan menantunya Berauk Tai. keluarga Buayeh Tadem juga berpindah dari kampung Long Beluyu menyertai kelompok ini.

Gabungan antara Sinawat Tadem, Buayeh Tadem, Baru Liun, Ganang Liau, Ukab Liau, Pur Tuie, Sigar Lalung, Riong Lalung dan Achang Balang telah membina sederet rumah panjang. Tapak rumah mereka pada masa itu adalah sama tempat saat ini, iaitu dari tapak rumah Balang Sigar sampai rumah Dari Agung yang ada pada saat ini. 

Dalam tempoh berdekatan, Besar Paru, Rugu Batun juga telah berhijrah dari kampung Long Beluyu dan Tebari Balang berhijrah dari kampung Long Kerabangan. Mereka bergabung membina sederet rumah panjang yang berasingan. Seterusnya, Padan Batun dan Taie Batun juga berhijrah dari Indonesia membina rumah mereka di kampung ini.

Nama-nama inilah yang telah memulakan penempatan tapak kampung dan terlibat dalam sejarah penempatan tapak asal kampung Long Tanid yang ada sekarang ini. Jasa mereka ini akan dikenang oleh seluruh warga kampung Long Tanid.

Ketua Kampung Long Tanid yang pertama ialah Ganang Liau yang juga merangkap Penghulu bagi seluruh kawasan Trusan Ulu. Beliau diganti oleh Baru Liun dan timbalannya pada masa itu ialah Sakai Ukab. Selepas Baru Liun bersara, Padan Ukab pula menjadi ketua kampung sehingga kesaat ini.

SEJARAH GEREJA

Sejarah Gereja Sidang Injil Borneo (SIB) bermula pada bulan oktober 1928, dimana 3 mubaligh Kristen warga Australia telah mula belayar ke kepulauan Borneo dan sampai sebulan kemudian, serta mulakan pelayanan Borneo Evangelical Mission (BEM). Mereka ini adalah; Hudson Southwell (Pndeta Padan @ Tuan Tapu), Frank Davidson (Tuan Lisin) dan Carey Tolly.

Bagi masyarakat Lun Bawang pula, Alan Beltcher (Pendeta Meripa) dan Madge Hill (Pendeta Ganit) juga warga Australia amat popular kerana telah menetap bersama masyarakat Lun Bawang di Kampung Long Semadoh A, serta telah menterjemah Alkitab ke bahasa Lun Bawang (Alkitab Bala Luk Do).

Bagi ahli Gereja Sidang Injil Borneo secara umum, nama mubaligh Kristen seperti; Hudson Southwell (Pendeta Padan @ Tuan Tapu), Frank Davidson (Tuan Lisin), Enid Davidson (Pendeta Litad), Winsome Southwell (Pendeta Gadung), Alan Beltcher (Pendeta Meripa), Madge Hill (Pendeta Ganit), Cain Copper (Pendeta Mutang), Bruce Morton (Pendeta Panai), Alf Thorrat (Pendeta Balang), Joan Copper (Pendeta Supang), Trevor White (Pendeta Asang, Bill Hawes (Pendeta Kawas), Bryan Mukem (Pendeta Mitun), Bob Burton (Pendeta Gaing), Bill Lees (Pendeta Gisar), Kith Napper (Pendeta Lasan), D.Robinson (Pendeta Riung), Winston Usher (Pendeta Kalang), Dennis Barry (Pendeta Paren), Keith (Pendeta Lian), Ray Cunningham (Pendeta Sigar), Evelyn Cunninghan (Pendeta Tunung). Mereka ini adalah antara mubaligh Kristen yang telah berjasa dalam menyebarkan ajaran Kristen dikalangan penduduk kepulauan Borneo khasnya bagi kaum Lun Bawang.

Penduduk Kampung Long Tanid mula menganut agama Kristen sekitar tahun 1930an-1940an. Pusat pengajaran agama Kristian pada awalnya adalah di kampung Long Beluyu yang menjadi 'kota Yerusalem' bagi Daerah Trusan Hulu. Pada masa itu penduduk sekitaran kawasan Long Semadoh datang ke kampung Long Beluyu untuk mempelajari ajaran Kristian.

Sekitar tahun 1965, penduduk kampung Long Tanid mula membangun bangunan sebuah Gereja yang kecil. Gembala Sigar Lupung dan keluarganya adalah Gembala pertama bagi Gereja Sidang Injil Borneo Long Tanid.

 Gereja Sidang Injil Borneo (SIB) Long Tanid 
Sejarah gereja di kampung ini bermula dengan kedatangan mubaligh Sidang Injil Borneo (SIB) pada tahun 1930-an.

Rekod jawatankuasa gereja dari masa ke masa disenaraikan dalam jadual berikut:

Rujukan